দ্বিতীয় মহাযুদ্ধের সময় তিন মিত্র শক্তি যুক্তরাষ্ট্র, বৃটেন এবং রাশিয়ার মধ্যে দু’টি শীর্ষ সম্মেলন অনুষ্ঠিত হয়েছিল। ১৯৪৩ সালের নভেম্বর মাসে প্রথম সম্মেলনটি অনুষ্ঠিত হয়েছিল ইরানের রাজধানী তেহরানে এবং ১৯৪৫ সালের ফেব্রুয়ারী মাসে দ্বিতীয় সম্মেলন অনুষ্ঠিত হয়েছিল ইয়াল্টাতে। যুক্তরাষ্ট্রের প্রেসিডেন্ট ট্রুম্যান, ব্রিটেনের প্রধানমন্ত্রী চার্চিল এবং সোভিয়েট ইউনিয়নের একচ্ছত্র নেতা কমরেড ষ্টালিন, উভয় সম্মেলনেই অংশগ্রহণ করেছিলেন। দু’টি সম্মেলনই অত্যন্ত সফলতার সহিত সম্পন্ন হয়েছিল। বিশ্বব্যাপী তখন এমন একটি আশার সঞ্চার হয়েছিল যে বিশ্বের মানুষের মধ্যে যে ঐক্য সৃষ্টি হয়েছে তা বহুকাল ব্যাপী অটুট থাকবে এবং বিশ্ব শান্তি কায়েম হবে। অস্ত্র প্রতিযোগিতা বন্ধ হবে। বিশ্বের সমস্ত সম্পদই মানবতার কল্যাণে ব্যবহার হবে। মানবতার বিজয় সুনিশ্চিত হবে। তদানীন্তন বিশ্বের সেরা ম্যাগাজিন আমেরিকার "Time" এ ইয়াল্টা সম্মেলনের পরে বড় আশাবাদী হয়ে মন্তব্য করেছিল। "All doubts about the big three's ability to co-operate in peace as well as in war seem to have been swept away." অর্থ্যাৎ “শান্তির সময় এবং যুদ্ধের সময় তিন শক্তির সহযোগীতার সক্ষমতা সর্ম্পকে সবার সন্দেহ মুছে গেছে।”